**UGOVOR**

**O VRŠENJU USLUGA KONTROLE TROŠKOVA ZA POTPROJEKTE:**

**MNE4: Izgradnja 94 stambene jedinice za 271 osobu u opštini Berane**

**i**

**MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**

**(Model ugovora za partiju 1)**

**Ugovor**

**o vršenju usluga kontrole troškova za potprojekte: MNE4: Izgradnja 94 stambene jedinice za 271 osobu u opštini Berane i MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**

Zaključen između:

1. **Uprave javnih radova,** ul. Arsenija Boljevića 2a, City Mall, III sprat, 81000 Podgorica, Crna Gora, koje zastupa Boro Lučić, direktor (u daljem tekstu: Naručilac), s jedne strane

i

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ br. \_\_\_\_, PIB \_\_\_\_\_\_\_\_\_\_\_\_\_, matični broj: \_\_\_\_\_\_\_\_\_\_\_\_\_, broj računa:\_\_\_\_\_\_\_\_\_\_\_\_\_\_\_\_\_\_\_\_\_\_\_ kod\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor (u daljem tekstu: Izvršilac), s druge strane,

1. **UVODNE ODREDBE**

Ugovorne strane saglasno konstatuju:

* da je Naručilac sproveo postupak nabavke za vršenje **usluga kontrole troškova za potprojekte: MNE4: Izgradnja 94 stambene jedinice za 271 osobu u opštini Berane i MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**;
* da je Izvršilac dostavio (zajedničku/sa podugovaračem) ponudu broj \_\_\_\_\_\_\_\_(biće preuzeto iz ponude – popunjava Naručilac);
* da je Naručilac Odlukom o dodjeli ugovora broj \_\_\_\_\_\_\_\_(popunjava Naručilac), dodijelio Izvršiocu \_\_\_\_\_\_\_\_\_\_\_\_\_\_\_\_\_\_\_\_\_\_\_\_(popunjava Naručilac) ugovor o vršenju **usluga kontrole troškova za potprojekte: MNE4: Izgradnja 94 stambene jedinice za 271 osobu u opštini Berane i MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**.

1. **PREDMET UGOVORA**

**Član 1.**

Predmet ovog Ugovora je vršenje kontrole troškova u okviru Ugovora o grantu za pomoć državnom stambenom programu.

Izvršilac je u obavezi da uslugu iz stava 1. ovog člana vrši pod uslovima i na način kako je određeno Projektnim zadatkom (Prilog 1) koji čini sastavni dio ovog ugovora.

1. **ROK IZVRŠENjA USLUGE**

**Član 2.**

Izvršilac je u obavezi da uslugu iz člana 1. ovog Ugovora izvrši u roku predviđenom Projektnim zadatkom (Prilog 1).

1. **UGOVORENA CIJENA I NAČIN PLAĆANjA**

**Član 3.**

Ugovorena cijena za vršenje usluge iz člana 1. ovog ugovora iznosi \_\_\_\_\_\_\_\_\_\_\_\_\_\_\_ eura bez PDV-a (slovima: \_\_\_\_\_\_\_\_\_\_\_\_\_\_\_), u svemu prema usvojenoj Ponudi Izvršioca broj \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_ 2021. godine (Prilog 2), koja čini sastavni dio ovog Ugovora.

Cjena za vršenje usluga iz člana 1 ovog ugovora iznosi, za potprojekat:

* Za **MNE4: Izgradnja 94 stambene jedinice za 271 osobu u opštini Berane**, **38%** od ukupne ugovorene cijene;
* Za **MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**, **62%** od ukupne ugovorene cijene.

Izvršilac će pojedinačno fakturisati usluge za svaki potprojekat.

Naručilac se obavezuje da cijenu za vršenje usluga iz člana 1 ovog ugovora za potprojekte **MNE4: Izgradnja 94 stambene jedinice za 271 osobu u opštini Berane i MNE6: Prenamjena vojnog objekta u Dom za 104 starih/odraslih osoba sa invaliditetom u Nikšiću**, izvršiocu plati u roku od 30 dana od usvajanja svakog pojedinačnog Izvještaja o kontroli troškova, od strane Banke za razvoj Savjeta Evrope.

Plaćanje se vrši uplatom na račun Izvršioca br: \_\_\_\_\_\_\_\_\_\_\_\_\_\_\_**(uneti broj računa)** otvoren kod \_\_\_\_\_\_\_\_\_\_\_\_\_\_\_ (unijeti naziv poslovne banke).

Cijena iz stava 1. ovog člana je fiksna i ne može se mijenjati

**Član 4.**

Izvršilac se obavezuje da u roku od 15 (petnaest) kalendarskih dana od dana zaključenja ovog ugovora dostavi Naručiocu bankarsku garanciju za dobro izvršenje Ugovora. Period važenja bankarske garancije za dobro izvršenje Ugovora iznosi 30 dana duže od roka za konačno izvršenje posla. Ugovor stupa na snagu danom dostavljanja bankarske garancije za dobro izvršenje Ugovora Naručiocu.

Izvršilac se obavezuje da sredstvo finansijskog obezbjeđenja iz ovog člana, produži u slučaju produženja roka za izvršenje ugovorenih usluga o svom trošku, pri čemu ovaj ugovor predstavlja pravni osnov za produženje važnosti istih.

Naručilac može naplatiti sredstvo iz stava 1. ovog člana u skladu sa ovim ugovorom u slučaju da Izvršilac ne izvršava ili kasni sa ispunjenjem obaveza definisanih ovim ugovorom.

Ako izabrani ponuđač u roku od 15 (petnaest) kalendarskih dana od dana zaključenja ugovora Naručiocu ne dostavi sredstvo obezbjeđenja iz stava 1. ovog člana, smatraće se da ugovor nije ni zaključen.

1. **KLJUČNO OSOBLJE**

**Član 5.**

Lica navedena u Listi ključnog osoblja, Izvršilac ne može da mijenja tokom perioda važenja ovog ugovora bez prethodne saglasnosti Naručioca.

Ključno osoblje Izvršilac može zamijeniti samo licima koja ispunjavaju uslove za ključno osoblje.

Prilikom podnošenja zahtijeva za promjenu ključnog osoblja, Izvršilac je dužan da dostavi sve dokumente kojima dokazuje da predložena lica ispunjavaju zahtijeve propisane za ključno osoblje.

1. **ODGOVORNOST IZVRŠIOCA ZA PRIČINjENU ŠTETU**

**Član 6.**

Naručilac se obavezuje da izvrši plaćanje ugovorene cijene iz člana 3. ovog ugovora Izvršiocu samo ukoliko Izvršilac pruži ugovorene usluge na način i u skladu sa odredbama ovog ugovora.

Ako usluge koje Izvršilac pruži Naručiocu nisu u skladu sa odredbama ovog ugovora, Izvršilac će odgovarati Naručiocu za nedostatke svog ispunjenja, odnosno neispunjenja, u skladu sa odredbama ovog ugovora, Zakona o obligacionim odnosima i drugim propisima kojim je regulisana predmetna materija.

Ako je Naručilac zbog neizvršenja ugovorenih obaveza ili zakašnjenja Izvršioca u realizaciji predmeta ovog ugovora pretrpio štetu, Naručilac može zahtijevati od Izvršioca naplatu ugovorne kazne i naknadu štete koja prelazi iznos ugovorne kazne, odnosno pun iznos pretrpljene štete u skladu sa Zakoom o obilgacionim odnosima Crne Gore.

1. **DOCNjA I UGOVORNA KAZNA**

**Član 7.**

U slučaju neizvršenja ugovorenih obaveza ili neopravdane docnje u izvršenju dijela ili cjelokupne usluge, Izvršilac se obavezuje da Naručiocu isplati ugovornu kaznu u skladu sa Zakonom o obligacionim odnosima Crne Gore.

1. **NEMOGUĆNOST ISPUNjENjA ILI OTEŽANO ISPUNjENjE ZBOG PROMIJENjENIH OKOLNOSTI BEZ KRIVICE UGOVORNIH STRANA**

**Član 8.**

Ukoliko se u toku izvršenja ugovorene usluge promijene okolnosti bez krivice Naručioca i Izvršioca, zbog kojih bi za Izvršioca bilo otežano ili nemoguće da pruži kompletnu uslugu u skladu sa ovim ugovorom, Izvršilac se obavezuje da odmah, bez odlaganja, o tome pisanim putem obavijesti Naručioca.

U slučaju iz prethodnog stava ovog člana, kada za Izvršioca nije moguće da izvrši ugovor, raskid i posljedice raskida ovog ugovora regulisaće se primjenom odgovarajućih odredbi Zakona o obligacionim odnosima.

U slučaju nastanka okolnosti iz stava 1. ovog člana koje utiče na promjenu u utvrđenoj dinamici pružanja predmetnih usluga, ugovorne strane će vršiti usklađivanje ugovorenog roka odnosno dinamike pružanja usluga koje su predmet ovog ugovora u skladu sa novonastalom situacijom, bez promjene ugovorene cijene i svoj ugovorni odnos regulisati primjenom odgovarajućih odredbi Zakona o obligacionim odnosima.

1. **RASKID UGOVORA**

**Član 9.**

Naručilac ima pravo da jednostrano raskine ovaj ugovor ukoliko je nad Izvršiocem pokrenut stečajni postupak, postupak likvidacije ili prinudnog poravnanja ili ako Izvršilac prenese ili ustupi ovaj ugovor, bez saglasnosti Naručioca u pisanoj formi, ili ako je Izvršilac:

* propustio da započne izvršenje ugovorene usluge ili zadržava napredovanje izvršenja ugovorene usluge, nakon isteka roka od 2 (slovima: dva) dana od dana dobijanja pisanog upozorenja Naručioca;
* uprkos prethodnim upozorenjima Naručioca u pisanoj formi, propustio da sprovodi izvršenje ugovorene usluge u skladu sa odredbama ovog ugovora ili stalno i svjesno zanemaruje da izvršava svoje obaveze;

- propustio da u razumnom roku ne postupi po nalogu Naručioca i/ili stručnog tima Naručioca da otkloni uočeni nedostatak što utiče na pravilno izvršenje ugovorene usluge i roka izvršenja.

**Član 10.**

Naručilac je dužan da obavijesti Izvršioca o svojoj namjeri da raskine ugovor u pisanoj formi sa otkaznim rokom od 15 (slovima: petnaest) dana, a iz razloga predviđenih ovim ugovorom, tehničkom dokumentacijom, Zakonom o obligacionim odnosima i drugim propisima kojim je regulisana predmetna materija.

Obavještenje Naručioca o raskidu ugovora sadrži datum sa kojim se ugovor raskida, nakon kojeg je Izvršilac dužan da prekine vršenje usluga koje su predmet ovog ugovora.

**Član 11.**

Izvršilac ima pravo da raskine ugovor sa otkaznim rokom od 15 (slovima: petnaest) dana u slučaju da Naručilac kasni sa izvršenjem svojih ugovorenih obaveza, odnosno isplatom ispostavljenog računa duže od 30 (slovima: trideset) dana od isteka posljednjeg dana ugovorenog roka za isplatu.

1. **OSTALE ODREDBE**

**Član 12.**

Izvršilac je dužan da stalno sarađuje sa Naručiocem i da ga za sve vrijeme izvršavanja ugovorene usluge obavještava o svim činjenicama od značaja za realizaciju posla, a posebno je dužan da ga upozori na nedostatke, nepravilnosti i netačnost dobijenih podataka.

**Član 13.**

Prilozi ovog Ugovora koji čine njegov sastavni dio su:

1. Projektni zadatak
2. Ponuda broj \_\_\_\_\_\_\_od\_\_\_\_\_\_\_\_\_
3. Lista ključnog osoblja;
4. Sredstvo obezbjeđenja
5. Odluka o dodjeli ugovora broj \_\_\_\_\_\_\_\_ od \_\_\_\_\_\_\_\_\_
6. Tenderski dosije sa svim izmjenama i dopunama \_\_\_\_\_\_\_\_

**Član 14.**

Ugovorne strane su saglasne da sve sporove koji nastanu iz ovog ugovora rješavaju sporazumno preko svojih ovlašćenih predstavnika.

U slučaju da se primjena i tumačenje odredbi ovog ugovora ne mogu riješiti na način definisan u prethodnom stavu, ugovara se nadležnost Privrednog suda u Podgorici.

**Član 15.**

Za sve što nije regulisano ovim ugovorom primjenjuju se odredbe Zakona o obligacionim odnosima i drugi propisi kojima je regulisana predmetna materija.

**Član 16.**

Ovaj ugovor je sačinjen u 6 (šest) istovjetnih primjeraka, po 3 (tri) za svaku ugovornu stranu.

**ZA IZVRŠIOCA ZA NARUČIOCA**

Izvršni direktor direktor

# \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**ZA MINISTARSTVO FINANSIJA I SOCIJALNOG STARANJA**

Ministar

\_\_\_\_\_\_\_\_\_\_\_\_\_\_\_\_\_\_\_\_\_